Setatsiyun Brebes (BB) yaiku stasiun kereta api kelas 1 seng manggon neng Brebes, Brebes, Kabupaten Brebes ning kadhuwuran +4 m lan setatsiyun iki letake paling wetan ning Daerah Operasi III Cirebon, sarta setatsiyun utama ning Kabupaten Brebes, setatsiyun iki ana ing pinggir Jalan Raya Brebes sing nuju Cirebon-Jakarta.

Setatsiyun iki duwe telu jalur sepur ditambah siji Sepur Badug sing disambungake ing ujung kulon garis 3. Wiwitane, jalur 1 yaiku sepur lurus. Sawise jalur ganda ing setatsiyun iki menyang Setatsiyun Tegal dioperasikake kanthi resmi wiwit tanggal 15 Desember 2003 lan banjur segmen menyang Setatsiyun Losari wiwit awal Desember 2013, jalur 1 digunakake minangka sepur lurus kanggo arah Cirebon wae, dene jalur 2 dianggo sepur lurus mung kanggo arah Semarang. Kajaba iku, sistem sinyal listrik lawas wis diganti karo sing anyar sing diproduksi dening PT Len Industri.

Operasi setatsiyun iki uga wis dipindhah menyang bangunan anyar sing luwih gedhe sing ana ing sisih wetan bangunan lawas sing dilengkapi overcaps saéngga panumpang ora panas banget utawa kejiret udan nalika ngenteni teka sepur. Bangunan setatsiyun lawas sing warisane Semarang-Cheribon Stoomtram Maatschappij isih digunakake.

Layanan sepur 
Wiwit 1 April 2017 setatsiyun iki dadi setatsiyun pungkasan kanggo sebagian lakuning KA Kaligung sing sakderenge mung nglayani ngasi Setatsiyun Tegal saja.

Panumpang

Kelas campuran 
 Argo Cheribon, menyang Jakarta lan menyang Tegal (eksekutif-ekonomi plus)
 Brantas, menyang Jakarta lan menyang Blitar liwat Semarang-Sala-Madiun (eksekutif-ekonomi)
 Dharmawangsa, menyang Jakarta lan menyang Surabaya liwat Semarang-Bojonegoro (eksekutif-ekonomi)
 Ciremai, menyang Cikampek bersambung Bandung (jadwal esuk) lan menyang Semarang (jadwal wengi) (eksekutif-bisnis)
Tawang Jaya Premium, menyang Semarang (eksekutif-ekonomi plus/premium)
 Kaligung, saking lan menyang Semarang sarta menyang Cirebon (eksekutif-ekonomi plus)

Kelas ekonomi premium 
Kertajaya, menyang Jakarta lan menyang Surabaya

Kelas ekonomi plus 
Menoreh, menyang Jakarta lan menyang Semarang

Kelas ekonomi 
 Matarmaja, menyang Malang liwat Semarang-Sala-Madiun
Tawang Jaya, menyang Jakarta lan menyang Semarang
 Tegal Ekspres, menyang Jakarta lan menyang Tegal

Jadwal sepur 
Ing sor iki jadwal sepur panumpang sing mandek ning Setatsiyun Brebes per 4 April 2021 (Gapeka 2021).
 KA Reguler

Katerangan: jeneng sepur sing ana tanda lintang (*) klebu sepur aglomerasi.